LXX.  Privilegium pro ecclesia S. Castoris Cardonensi.   (Veronae.) [GUNTHER,  Cod. diplom. Rhen.-Mosell.  I, 449.]
URBANUS episcopus, servus servorum Dei, dilectis filiis decano ecclesiae Sancti Castoris Cardonensis, ejusque fratribus, tam praesentibus quam futuris, canonice substituendis, in perpetuum.. . . In quibus haec propriis duximus exprimenda vocabulis. Locum ipsum in quo praefata ecclesia sita est cum omnibus pertinentiis suis, totam usui fratrum, decimas de Tris quarum duae partes ad canonicos pertinent, et tertia ad praepositum, decimas de villis circa locum, qui vocatur Vostra, quarum villarum duae ad praepositum, et aliae ad canonicos pertinent, et curtem ejusdem loci cum pertinentiis suis, de qua curte dimidiam marcam et unam hospitationem debet percipere praepositus annuatim. Locum qui dicitur Massenpret, ecclesiam de Afflone, cum curte et appendiciis suis, de qua praepositus decem solidos percipit annuatim. Ecclesiam de Bucha cum pertinentiis suis. Locum qui dicitur Rode. Locum qui dicitur Savirtshusen. Mathena, Limene, ecclesiam de Beltena in qua praepositus tantum habet quantum canonici, ecclesiam de Kirricha cum pertinentiis suis, quae pertinet ad jus praepositi. Decimas de Elenze quarum duae partes ad scholasticum pertinent, et tertia ad illum presbyterum qui servit in ecclesia, villam de Bittellesdorf, cum appendiciis suis, in qua praepositus habet marcam dimidiam annuatim. Possessiones quas habetis in Dicheset, in Pumera et Cumdeda, cum jure et libertate, quam praepositus seu decanus, scholasticus, seu capitulum in his habent ex antiqua et rationabili constitutione ecclesiae hactenus observata. Praeterea novas et indebitas exactiones ab archiepiscopis, episcopis, archidiaconis, seu decanis aliisque omnibus ecclesiasticis saecularibusve personis omnino fieri prohibemus. Libertates etiam et immunitates ecclesiae vestrae juste collatas, sicut hactenus observatae sunt, ratas habemus, et eas perpetuis temporibus illibatas permanere sancimus. Prohibemus insuper ne infra fines parochiae vestrae ullus sine assensu dioecesani episcopi et vestro capellam seu oratorium de novo construere audeat, salvis privilegiis Romanorum pontificum. Auctoritate quoque apostolica interdicimus, ne quis in vos vel ecclesiam vestram excommunicationis, suspensionis, aut interdicti sententiam sine manifesta et rationabili causa promulgare praesumat. Cum autem generale interdictum terrae fuerit, liceat vobis, clausis januis, exclusis excommunicatis et interdictis, non pulsatis campanis, suppressa voce divina officia celebrare. Ego Hyacinthus Sanctae Mariae in Cosmedin diaconus Ego Urbanus catholicae Ecclesiae episcopus. Ego Henricus Albanensis episcopus. Ego Paulus Praenestinus episcopus. Ego Petrus presbyter cardinalis titulo Sanctae Susannae. Ego Laborans presbyter cardinalis Sanctae Mariae Trans Tiberim titulo Calixti. Ego Pandulfus presbyter cardinalis titulo XII Apostolorum. Ego Melior presbyter cardinalis Sanctorum Joannis et Pauli titulo Pamachii. Ego Adelardus titulo Sancti Marcelli presbyter cardinalis. cardinalis. Ego Bobo Sancti Angeli diaconus cardinalis. Ego Soffredus Sanctae Mariae in Via Lata diaconus cardinalis. Ego Rollandus Sanctae Mariae in Porticu diaconus cardinalis. Ego Petrus Sancti Nicolai in Carcere Tull. diaconus cardinalis. Ego Radulfus Sancti Georgii ad Velum Aureum diaconus cardinalis.
Datum Veronae, per manum Alberti sanctae Romanae Ecclesiae presbyteri cardinalis et . . . . . . . . 1186 pontificatus vero domini Urbani papae III anno secundo.